CELEX: 62013TN0200
Language: sk
Date: 2013-04-09 00:00:00
Title: Vec T-200/13 P: Odvolanie podané 9. apríla 2013 : Patrizia De Luca proti rozsudku Súdu pre verejnú službu z  30. januára 2013 vo veci F-20/06 RENV, De Luca/Komisia

15.6.2013   
            
            
               SK
            
            
               Úradný vestník Európskej únie
            
            
               C 171/32
            
         Odvolanie podané 9. apríla 2013: Patrizia De Luca proti rozsudku Súdu pre verejnú službu z 30. januára 2013 vo veci F-20/06 RENV, De Luca/Komisia
   (Vec T-200/13 P)
   2013/C 171/61
   Jazyk konania: francúzština
   
      Účastníci konania
   
   
      Odvolateľka: Patrizia De Luca (Brusel, Belgicko) (v zastúpení: S. Orlandi a J.-N. Louis, advokáti)
   
      Ďalší účastníci konania: Rada Európskej únie a Európska komisia
   
      Návrhy
   
   Odvolateľka navrhuje, aby Všeobecný súd:
   
               —
            
            
               rozhodol,
               
                           —
                        
                        
                           že rozsudok Súdu pre verejnú službu Európskej únie (tretí senát) z 30. januára 2013, De Luca/Komisia (F-20/06 RENV, zatiaľ neuverejnený v Zbierke), sa zrušuje,
                        
                     
         
               —
            
            
               sám vo veci rozhodol tak,
               
                           —
                        
                        
                           že rozhodnutie Európskej Komisie z 23. februára 2005 o menovaní navrhovateľky na miesto administrátora sa zrušuje, a to z dôvodu, že bola zaradená do platovej triedy A*9 platového stupňa 2,
                        
                     
                           —
                        
                        
                           že je Komisia povinná nahradiť trovy konania vynaložené na obidvoch stupňoch konania.
                        
                     
         
      Odvolacie dôvody a hlavné tvrdenia
   
   Na podporu svojho odvolania odvolateľka namieta nasledujúce prípady nesprávneho právneho posúdenia:
   
               —
            
            
               Súd pre verejnú službu vyložil rozsudok Všeobecného súdu zo 14. decembra 2011 vo veci T-563/10 P, De Luca/Komisia tak, že sa posúdenie legality rozhodnutia napadnutého na prvom stupni obmedzuje iba na účinky analogického použitia pravidiel prijímania zamestnancov bez ohľadu na prioritu ustanovení použiteľných pri bežnom služobnom postupe,
            
         
               —
            
            
               Súd pre verejnú službu dospel k záveru, že je v súlade s právom, ak sa uplatní článok 12 ods. 3 prílohy XIII služobného poriadku úradníkov Európskej únie analogicky, a konštatoval pritom, že z toho navrhovateľka nemá žiadnu výhodu z hľadiska služobného postupu a že obmedzená výhoda z hľadiska odmeny po čase zanikne;
            
         
               —
            
            
               Súd pre verejnú službu neposudzoval legalitu článku 12 ods. 3 prílohy XIII služobného poriadku a jeho analogického použitia na navrhovateľku s prihliadnutím k zásade rovnakého zaobchádzania a právu na služobný postup,
            
         
               —
            
            
               to, či je použitie článku 12 ods. 3 prílohy XIII služobného poriadku zjavne nevhodné, nemá dokazovať navrhovateľka, ale túto otázku overuje Súd pre verejnú službu,
            
         
               —
            
            
               Súd pre verejnú službu priamo a bez dôkladnejšieho preskúmania odmietol argument navrhovateľky, podľa ktorého došlo k porušeniu zásady rovnakého zaobchádzania tým, že napriek zmenám služobného poriadku je síce spôsobilosť úradníkov byť povýšený podľa článku 45 služobného poriadku zachovaná, ale v prípade navrhovateľky tomu tak z dôvodu použitia článku 12 ods. 3 prílohy XIII služobného poriadku nie je.